b'\n_START_ARTICLE_\nItim\n_START_PARAGRAPH_\nAng itim (Ingles: black) ay isang uri ng kulay na nakikita ng mga mata, bagaman sinasabi rin na "hindi" ito isang tunay na kulay sapagkat ang itim o kadiliman ay ang "kawalan ng liwanag". Kung walang liwanag, walang kulay na makikita ang mga mata. Kung walang kulay, itim ang lumalabas. Ngunit para sa artikulong ito, tatawagin nating kulay ang itim. Puti ang kabaligtaran ng kulay na itim. Tinatawag din itong negro o uruburu. Isang salitang balbal ang huli.'